Diari Oficial de la Generalitat Valenciana


Sumari del DOGV 8828, del 05-06-2020 (2020/3871)

Informació pública de la convocatòria d'assemblea general ordinària.
--------------------------------------------------------------------

### Dades del document

Número de DOGV
:   8828

Data del DOGV
:   05-06-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/3871


Organisme emissor
:   Caixa Rural Altea, COOP Crèd. V.

Tipus de document
:   Anunci

Informació pública de la convocatòria d'assemblea general ordinària. [2020/3871]  
El Consell Rector de Caixa Rural Altea, Cooperativa de Crèdit Valenciana, de conformitat amb el que s'estableix en els articles 32 i següents dels Estatuts, convoca els socis a l'assemblea general ordinària que se celebrarà el dia 26 de juny pròxim, a les 18,30 hores en primera convocatòria, i a les 19,00 hores del mateix dia en segona convocatòria, en el Centre Social Altea, carrer de la Marina Baixa, núm. 2, 03168 € Altea.  
  
Ordre del dia:  
Primer. Renovació parcial del Consell Rector.  
Segon. Examen i aprovació, si és procedent, dels comptes anuals i informe de gestió corresponents a l'exercici 2019, i de la proposta de distribució dels resultats de l'exercici 2019.  
Tercer. Examen i aprovació, si és procedent, de la liquidació del pressupost del Fons de Formació i Promoció Cooperativa corresponent a l'exercici 2019 i proposta de distribució del pressupost d'aquest fons per a l'exercici en curs.  
Autorització al Consell Rector perquè ostente facultats en l'àmbit de la gestió del Fons de Formació i Promoció Cooperativa respecte del pressupost de 2021 fins a la celebració de la pròxima assemblea general ordinària.  
Quart. Adopció d'acords en matèria de capital social d'aquesta entitat:  
a) Ratificació dels pagaments a compte realitzats de la retribució de les aportacions del capital social corresponent a l'exercici de 2019.  
b) Suspensió del sistema actual de remuneració del capital social que es va aprovar en l'assemblea general ordinària de 2017 quant a la periodicitat de pagament a conseqüència de la crisi sanitària de la Covid-19.  
c) Seguint la Recomanació de 27 de març de 2020, del Banc Central Europeu per la crisi generada per la Covid-19 suspendre la remuneració del capital social, almenys fins a l'1 d'octubre de 2020, i subjecta, en tot cas, qualsevol remuneració posterior a tal data, a l'adopció d'acord exprés del Consell Rector en el qual es delega aquesta facultat.  
  
d) Delegar en el Consell Rector per al període comprés entre l'1 de gener de 2021 i el 31 de desembre de 2021, per a l'adopció d'acords que, sobre la remuneració del capital, la periodicitat i tipus d'interés considere oportú a cada moment, dins del marc de les indicacions, recomanacions o normes dels supervisors i/o reguladors competents i de l'entitat capçalera del Grupo Cooperativo Cajamar.  
  
Cinqué. Qüestions urgents o complementàries que resulten necessàries. Acords que procedisquen si escau. Suggeriments i preguntes en relació amb els assumptes de la convocatòria.  
Sisé. Aprovació immediata de l'acta per la pròpia assemblea o en defecte d'això, designació de dos socis de l'entitat perquè amb el president aproven i signen l'acta de l'assemblea, de conformitat amb el que es disposa en l'article 38 dels Estatuts.  
  
Nota:  
D'acord amb el que es disposa en els articles 26 i 34 del Decret legislatiu 2/2015, de 15 de maig, del Consell, pel qual aprova el text refós de la Llei de cooperatives de la Comunitat Valenciana, i en l'article 18 del Reial decret 84/1993, de 22 de gener, els comptes anuals, l'informe de gestió, l'informe d'auditoria, i els altres documents referents a les restants propostes sobre les quals ha de decidir l'assemblea, es troben a la disposició dels socis en el domicili social de l'entitat, on podran ser examinats, de 09.00 a 14.00 hores, durant tots els dies hàbils següents al dia de l'anunci de la present convocatòria, excepte dissabtes, i fins al dia de celebració de l'assemblea. Els socis tenen dret a rebre gratuïtament, amb la sol·licitud prèvia per escrit, una còpia dels indicats documents, així com l'ampliació de tota la informació que consideren necessària en relació als punts de l'ordre del dia.  
  
Els candidats a membres del Consell Rector, abans de la celebració de l'assemblea general, hauran d'haver sigut declarats idonis per a l'acompliment del seu càrrec, segons procés d'avaluació realitzat pel Consell d'Administració de Banc de Crèdit Social Cooperatiu, SA, entitat capçalera del Grupo Cooperativo Cajamar en el qual està integrada aquesta caixa rural, conforme amb la normativa vigent, la qual cosa ha sigut tramitada prèviament.  
  
Altea, 27 de maig de 2020.- El president del Consell Rector: José Miguel Cortés Asencio.